Du kan selvfølgelig bruge en sabel, hvis det hele skal være lidt mere ekstraordinært. Det kaldes ”sabrage”. Hvis du lige har vundet et Formel 1-løb, kan du også ryste flasken og skyde proppen af. Gasserne inde i flasken bevæger sig hurtigere end lydens hastighed. Hvis du er lidt mere interesseret i at drikke champagnen, bør du holde fast i proppen og i stedet rotere flasken i en vinkel. Så kommer luft ind i flasken, når du åbner den, og champagnen sprøjter ikke ud. De ekspanderende gasser i flasken er supersoniske, så der er tryk på og proppen kommer typisk ud med 40 km/t. Faktisk dør omkring 24 mennesker årligt på verdensplan af flyvende korkpropper fra champagneflasker. Det er f.eks. flere, end der dør af bid fra edderkopper. Den længste registrerede flyvetur, en korkprop fra en flaske champagne har fløjet, er i øvrigt 54 meter. Så duk hovedet, når der åbnes!